"Ԥшьба-хәба шықәса рыбжьара ас асы млеицызт, аха еиҳангьы иақәшәахьеит ақыҭауаа. Аимадара ҳамоуп дареи ҳареи, афымцалашара ыҟоуп, ахәыҷқәа ашкол ахь иныҟәон, авирустә чымазарақәа захьыз ҳәа уаҩ дыҟам. Ҩбаҟа мчыбжьы раԥхьа ақыҭаҟынтәи илбааргаз, ашәарах жьы зԥырхагахаз рҽырхәшәтәит. Аҟәатәи аполиклиника аҳақьымцәа халаны, егьырҭ ирыдтәаланы акрызфозгьы ршьа ганы игәарҭар рҭахуп, ргәабзиара ԥырхага анаҩс иамаиурц", - иҳәеит Зыхәба.
Иара иазгәеиҭеит аӡынразы ақыҭауаа фатәыла рышҽеиқәдыршәо.
"Аӡынра аиаанӡа ирызхаҳгалоит еиҳарак ачашылеи, ашьақари, аџьыкхыши. Аҷкәынцәа аџьармыкьаҟны еиԥш рыхәқәа ҟаҵаны ирызхаргалоит, уи сара сахылаԥшуеит. Афатә аганахьала уаҟа узыцәшәо ҳәа акгьы ыҟам. Амала амш аныцәгьоу акгьы зцом изаауам. Егьыс аҭагылазаашьа ҷыдаан авертолиот ахьтәаша аҭыԥ ҟарҵартә еиԥш алшара ыҟоу", - иҳәеит Зыхәба.
Иаҳа инеиҵыху анҵамҭа шәаҳар шәылшоит арадио Sputnik Аԥсны аефир аҟны.
Иара убас шәаԥхьар ҟалоит: